CELEX: 62021CN0194
Language: da
Date: 2021-03-29 00:00:00
Title: Sag C-194/21: Anmodning om præjudiciel afgørelse indgivet af Hoge Raad der Nederlanden (Nederlandene) den 29. marts 2021 — Staatssecretaris van Financiën mod X

14.6.2021   
            
            
               DA
            
            
               Den Europæiske Unions Tidende
            
            
               C 228/24
            
         
      Anmodning om præjudiciel afgørelse indgivet af Hoge Raad der Nederlanden (Nederlandene) den 29. marts 2021 — Staatssecretaris van Financiën mod X
      (Sag C-194/21)
      (2021/C 228/32)
      Processprog: nederlsndsk
      
         Den forelæggende ret
      
      Hoge Raad der Nederlanden
      
         Parter i hovedsagen
      
      
         Appellant: Staatssecretaris van Financiën
      
         Indstævnt: X
      
         Præjudicielle spørgsmål
      
      
                  1)
               
               
                  Skal artikel 184 og 185 i momsdirektivet af 2006 (1) fortolkes således, at en afgiftspligtig, som ved erhvervelse af en vare eller modtagelse af en ydelse, har undladt inden for den gældende nationale forvaltningsfrist at foretage fradrag for indgående moms (»det oprindelige fradrag«) i overensstemmelse med den påtænkte afgiftspligtige benyttelse, har ret til — i forbindelse med en regulering i anledning af den senere første benyttelse af varen eller ydelsen — at gennemføre fradraget, såfremt den faktiske benyttelse af varen eller ydelsen på reguleringstidspunktet er den samme som den påtænkte benyttelse?
               
            
                  2)
               
               
                  Har det for besvarelsen af spørgsmål 1 betydning, at undladelsen af at gennemføre det oprindelige fradrag ikke skyldes svig eller misbrug af rettigheder, og at der ikke er konstateret skadelige følger for statskassen?
               
            
         (1)  Rådets direktiv 2006/112/EF af 28.11.2006 om det fælles merværdiafgiftssystem (EUT 2006, L 347, s. 1).